ከንቲባ ናይታ ከተማ፡ ቀደሙ'ውን እንተኾነ፡ ሕማም ሽኮርያ፣ ሕማም ልቢን ናይ ምስትንፋስ ሕማማትን ኣብ ማሕበረሰብ ጸለምቲ ኣመሪካውያን ይረኣይ እዩ ይብል። ኣብታ ከተማ ዝነበሩ ኩሎም ሰባት፡ ዋላኳ ቀረብ ኣገልግሎት ጥዕና እንተሃለዎም፡ እኹል ቀረብ መግቢን ሰባት ብእግሮም ክንቀሳቐሱሎም ዝኽእሉ መገድታት ዘይምህላውን ኣብ ሓፈሻዊ ኩነታት ጥዕና ናይቲ ማሕበረሰብ ጽልዋታት ከምዝህልዎ ይግለጽ። ኣብ ግዝኣት ቨርጂንያ፡ ንኮንግረስ ዝነሓናሕ ዘሎ ጸሊም ኣመሪካዊ ሓኪም፡ ዶክተር ካሜሮን፡ ኣብ ኣመሪካ ዘሎ ዘይማዕርነትን ቁጠባዊ ኣፈላላያትን ኣብዚ ናይ ለበዳ ግዜ ጎሊሁ ይወጽእ ከምዘሎ ንቢቢሲ ገሊጹ። ኮሮናቫይረስ፡ ኣብ ቀረባ ግዜ መድሃኒት ይርከብ'ዶ ይኸውን?
